**Za prvé dva mesiace roka 2016 vyhlásili investori najviac obstarávaní na stavebné práce za posledné štyri roky**

**Bratislava, 21. apríla. – V období od januára do februára 2016 vyhlásili investori 1 451 verejných obstarávaní na stavebné práce v celkovej hodnote 306 miliónov EUR. To predstavuje vôbec najvyšší počet v prvých dvoch mesiacoch za posledné štyri roky, teda za sledované obdobie. Ide však prevažne o malé zákazky. Pokračuje tiež zvýšená aktivita investorov v ukončovaní verejných obstarávaní. Konkrétnym stavebným firmám bolo zadaných 401 zákaziek v celkovej hodnote 153 miliónov EUR. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu februára 2016.**

Vo februári 2016 vyhlásili verejní obstarávatelia, obstarávatelia a subjekty, ktorým bola poskytnutá dotácia 572 obstarávaní na stavebné práce v celkovej hodnote 125 miliónov EUR. Ďalej tak pokračuje zvýšená aktivita investorov a aj keď počet februárových obstarávaní nedosahuje rekordných hodnôt predchádzajúceho mesiaca, ide v medziročnom porovnaní o nárast o 242,5 percenta. Oproti tomu objem zákaziek je na rovnakej úrovni ako v predchádzajúcom roku (pokles 0,2 percenta). Najväčšie obstarávanie tohto mesiaca v celkovej hodnote 16,5 miliónov EUR vyhlásila spoločnosť U.S. Steel Košice s. r. o. *„Je to fakt, ktorému sa firmy pôsobiace v stavebnom sektore tešia predovšetkým z dôvodu možnosti využitia a akcelerácie svojich kapacít a čím sa vytvárajú predpoklady ich ďalšieho rozvoja,“* povedal ***Gabriel Koczkáš, generálny riaditeľ a predseda predstavenstva najväčšej projektovo-inžinierskej a konzultačnej spoločnosť na Slovensku DOPRAVOPROJEKT a.s.***

Počas prvých dvoch mesiacov tohto roka sa vo Vestníku verejného obstarávania objavilo 1 451 súťaží v celkovej hodnote 306 miliónov EUR. To z hľadiska počtu predstavuje v medziročnom porovnaní päťnásobný nárast (403,8 percenta) a vôbec najvyššiu hodnotu za posledné štyri roky, teda za sledované obdobie. Z hľadiska objemu to však predstavuje nárast iba o necelú polovicu (41,5 percenta).Z tohto nepomeru je zrejmé, že sa jedná prevažne o malé zákazky. *„Pred nami je posledné obdobie možnosti čerpania fondov EÚ v jednotlivých operačných programoch. Koncom roku bolo vypísaných viacero súťaží významných stavebných projektov dopravnej infraštruktúry, ktorých vyhodnotenie očakávame v najbližších mesiacoch. Taktiež aj v ostaných operačných programoch ( odkanalizovanie, protipovodňové opatrenia, likvidácia skládok a pod.) je predpoklad možnosti realizácie stavebných firiem. Ak obstarávatelia vyhodnotia a ukončia proces verejného obstarávania u týchto stavieb v krátkom čase, znamenalo by to plynulý prechod nasadenia výrobných kapacít stavebných firiem z končiacich projektoch na nové možnosti realizácie,“* hovorí ***Miroslav Beka, riaditeľ HOCHTIEF SK s.r.o.***

**Počet a objem vyhlásených verejných obstarávaní**

|  |  |  |
| --- | --- | --- |
| Stavebné práce | Počet | Objem |
| počet | medziročná zmena v % | objem v mil. EUR | medziročná zmena v % |
| 2012 | 2 030 |  | . | 2 340 |  | . |
| 2013 | 3 307 | 🡅 | +62,9 | 3 907 | 🡅 | +67,0 |
| 2014 | 2 822 | **🡇** | -14,7 | 2 517 | **🡇** | -35,6 |
| 2015 | 3 776 | 🡅 | +33,8 | 3 240 | 🡅 | +28,7 |
| **Január až február 2016** | **1 451** | 🡅 | **+403,8** | **306** | 🡅 | **+41,5** |

Zdroj: Vestník verejného obstarávania, výpočty CEEC Research

V období od januára do februára 2016 bolo investormi ukončených a konkrétnym stavebným firmám zadaných celkom 401 verejných obstarávaní, čo oproti porovnateľnému obdobiu minulého roka predstavuje viac než dvojnásobný nárast (124 percent). Objem týchto zákaziek dosiahol celkovej hodnoty 153 miliónov EUR a v medziročnom porovnaní ide naopak o dvojpätinový pokles (37,9 percenta). Rovnako ako u vyhlásených obstarávaní tak išlo prevažne o malé zákazky. Niektoré verejné obstarávania stále prebiehajú, a preto treba očakávať, že v ďalších mesiacoch dôjde ešte k aktualizácii dát. *„Pri zvýšenom záujme o stavebné práce bude na trhu ubúdať dostupných stavebných firiem. Keďže ide o štátne zákazky, nepôjde o úbytok kvalitných spoločností ale tých lacných. Kvalitné spoločnosti maximálne vyťažuje súkromný sektor,“* uzatvára ***Mário Červenka, riaditeľ spoločnosti O.M.C. Invest.***

**Počet a objem ukončených verejných obstarávaní**

|  |  |  |
| --- | --- | --- |
| Stavebné práce | Počet | Objem |
| počet | medziročná zmena v % | objem v mil. EUR | medziročná zmena v % |
| 2012 | 2 007 |  | . | 1 441 |  | . |
| 2013 | 2 655 | 🡅 | +32,3 | 2 598 | 🡅 | +80,3 |
| 2014 | 2 004 | **🡇** | -24,5 | 2 413 | **🡇** | -7,1 |
| 2015 | 2 302 | 🡅 | +14,9 | 1 671 | **🡇** | -30,8 |
| **Január až február 2016** | **401** | 🡅 | **+124,0** | **153** | **🡇** | **-37,9** |

Zdroj: Vestník verejného obstarávania, výpočty CEEC Research

Najnovšie prognózy vývoja stavebného a projektového trhu nájdete na

www.ceec.eu

**Kontakt pre média:**

Alena Bradáčová
PR & Communication Director
CEEC Research
E-mail: bradacova@ceec.eu
Tel.: +420 777 299 790

***CEEC Research*** *je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.*

***CEEC Research*** navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.